คสช. ใช้ ม.44 ปลด "สุขุมพันธุ์" พ้นผู้ว่าฯ กทม. ตั้ง อัศวิน ขวัญเมือง เป็นผู้ว่าฯกทม. แทน - FINNOMENA
คสช. ใช้ ม.44 ปลด "สุขุมพันธุ์" พ้นผู้ว่าฯ กทม. ตั้ง อัศวิน ขวัญเมือง เป็นผู้ว่าฯกทม. แทน
18 ต.ค. 2559

เมื่อวันที่ 18 ต.ค.59 เว็บไซต์ราชกิจจานุเบกษา สำนักเลขาธิการคณะรัฐมนตรี (สลค.) เผยแพร่คําสั่งหัวหน้าคณะรักษาความสงบแห่งชาติ (คสช.) ที่ 64/2559 เรื่อง การให้ผู้ว่าราชการกรุงเทพมหานครพ้นจากตําแหน่ง และการแต่งตั้งผู้ว่าราชการกรุงเทพมหานคร
ตามที่มีคําสั่งหัวหน้าคณะรักษาความสงบแห่งชาติ ในวันที่ 25 สิงหาคม 2559 ที่ผ่านมา โดยให้ระงับการปฏิบัติราชการของหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร เป็นการชั่วคราว
เนื่องจากการตรวจสอบหรือการสอบข้อเท็จจริงตามข้อกล่าวหาต่างๆ ยังคงต้องใช้เวลาดําเนินไปอีกระยะหนึ่ง ในขณะที่วาระการดํารงตําแหน่งของผู้ว่าราชการกรุงเทพมหานครใกล้จะสิ้นสุดลงในอีกไม่กี่เดือนข้างหน้า
ทำให้ยังไม่สามารถจัดให้มีการเลือกตั้งผู้ว่าราชการกรุงเทพมหานครคนใหม่ได้ ซึ่งมีความจำเป็นต้องรีบเร่งจัดการบริหารราชการกรุงเทพมหานครให้เกิดความต่อเนื่อง ทั้งภาครัฐ และภาคประชาชน
คณะผู้บริหารกรุงเทพมหานครมีอํานาจการตัดสินใจแก้ปัญหาหรือดําเนินการต่างๆ และสามารถบริหารงบประมาณ บังคับบัญชาบุคลากรตลอดจนบริหารงานบุคคลได้โดยเด็ดขาดตามกฎหมาย สร้างความเชื่อมั่นแก่ข้าราชการกรุงเทพมหานครและประชาชน โดยเฉพาะในเรื่องการรักษาความสงบเรียบร้อย การรักษาความสะอาด การป้องกันและบรรเทาสาธารณภัย การแก้ปัญหาการจราจร การพัฒนาชุมชน การอํานวยความสะดวกแก่ประชาชนในช่วงเวลาที่มีงานพิธีสําคัญ
ที่ถือเป็นปัญหาเร่งด่วนในขณะนี้ หากมิได้รับการแก้ไขโดยเร็ว จะเกิดเป็นความเสียหายต่อราชการแผ่นดินอาศัยอํานาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ
ดูรายละเอียดคำสั่งได้ที่ :
http://www.ratchakitcha.soc.go.th/DATA/PDF/2559/E/238/9.PDF
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
ม.44
สุขุมพันธุ์
อัศวิน ขวัญเมือง
แชร์บทความ: